INSTITUŢIA PREFECTULUI

JUDEŢUL PRAHOVA

SECRETARIATUL COLEGIULUI PREFECTURAL

Nr.8414/31.05.2021

**PROCES VERBAL DE SEDINŢĂ**

**COLEGIUL PREFECTURAL**

În data de 25 mai 2021, ora 11.00, la Sala 200 din cadrul Palatului Administrativ a avut loc şedinta Colegiului Prefectural, aferentă lunii mai 2021, prezidată de către Prefectul judeţului Prahova, domnul Cristian Ionescu și domnul Subprefect Alexandru Vane.

 Domnul Prefect Cristian Ionescu, a deschis şedinta prezentand ordinea de zi:

* Raport privind activitatea Direcției Județene pentru Sport și TineretPrahova pe anul 2020;
* Implementarea Programului național privind acordarea unui sprijin financiar sub forma unui voucher pentru încurajarea și sprijinirea copiilor în practicarea sportului de performanță, în județul Prahova;
* Raport privind proiectele derulate de către compartimentul tineret, în anul 2020;
* Raport privind desfășurarea Concursului local de proiecte de tineret, în anul 2020.
* Gestionarea faunei de interes cinegetic. Măsuri de prevenire și combatere a virusului pestei porcine africane.
* Modalități de sprijin pentru gestionarea durabilă a fondului forestier proprietate privată a persoanelor fizice și juridice.
* Monitorizarea fondului forestier național cu ajutorul teledetecției ( imagini satelitare, bază de date GIS, utilizarea dronelor ).

după care a dat cuvântul Directorului Direcției Județene pentru Sport și Tineret Prahova, domnul Laurențiu Nicolescu pentru a prezenta primul punct (materialul anexat).

 In anul 2020, din cauza situatiei pandemice la nivel national, activitatea sportivã de performantã a avut foarte mult de suferit, intreg sistemul competitional si de antrenamente fiind intrerupt din luna martie pânã in luna iunie, lunã cand au fost reluate antrenamentele si intrecerile sportive individuale in aer liber, iar mai apoi si competitiile sportive indoor.

Pentru a veni in sprijinul relansãrii sportului de performatã, Ministerul Tineretului si Sportului, a hotarât, in baza OUG nr. 157/2020 sã acordare un ajutor financiar sub formă de voucher pentru încurajarea și sprijinirea copiilor în practicarea sportului de performanță, în vederea achiziționării de echipamente sportive.

 Beneficiarii de voucher au fost copiii născuți în perioada 01.01.2005-31.12.2014, care s-au legitimat pentru prima dată la un club sportiv deținător de certificat de identitate sportivă, în perioada 08 septembrie 2020 - 30 noiembrie 2020, în vederea practicării sportului de performanță.

 Voucherul în valoare de 300 lei s-a acordat de la bugetul de stat prin bugetul Ministerului Tineretului si Sportului în limita bugetului aprobat cu această destinație pentru anul 2020 și s-a distribuit de către cluburile sportive beneficiarilor eligibili. Intreaga procedura de informare si acordare a acestor vouchere s-a efectuat prin intermediul Directiilor Judetene pentru Sport si Tineret, care sãptãmânal au informat Ministerul Tineretului si Sportului despre situatia cererilor din teritoriu.Directia judeteanã a inregistrat si prelucrat un numar de 907 cereri pentru acordare de vouchere, de la 19 de cluburi sportive, toate fiind eligibile, iar cei toti 907 sportivi nou legitimati au primind acest voucher de la Ministerul Tineretului si Sportului, prin intermediul nostru, in luna decembrie 2020. Judetul Prahova se afla pe locul trei la numarul tinerilor legitimati la cluburi sportive iar ca noutate, in anul 2021 voucherele se acorda si tinerilor legitimati déjà la cluburi, nu numai celor noi inscrisi.

Referitor la indicatorii de performanţă în domeniul taberelor şi turismului pentru tineret, respectiv indicatorii circulaţiei turistice şi urmărind o analiză comparativă cu anul 2019, în 2020 , se desprind următoarele **concluzii, tendințe și evoluții**:

* Înregistrarea unui număr de doar 330 copii și tineri primiți în centrele de agrement funcționale din județ și a unui număr de numai 1.202 înnoptări. Trebuie să precizăm faptul că numărul primirilor și înnoptărilor a scăzut dramatic în anul 2020, cu un procent de peste 85%, din cauza pandemiei provocate de virusul Sars-CoV2, fapt ce a dus la închiderea centrelor de agrement începând cu luna martie, din momentul instituirii stării de urgență la nivel național;
* Nerealizarea de trimiteri în centre de agrement din alte județe. Acest fapt s-a datorat nefuncționării taberelor în vacanța școlară de vară a anului 2020, moment în care instituția noastră ar fi înregistrat un număr însemnat de astfel de trimiteri;
* Realizarea unui număr de 330 copii și tineri trimiși în centrele de agrement proprii (1.202 înnoptări). Și acest indicator a înregistrat o scădere deosebit de drastică în anul 2020, de peste 80%, din cauza factorilor enumerați mai sus, respectiv contextul pandemic provocat de virusul Sars-CoV2;
* Trebuie totuși observat faptul că în anul 2020 nu s-au înregistrat primiri de grupuri prin intermediul rezervărilor efectuate la alte DJST-uri. Prin urmare, toate grupurile primite în anul 2020 au fost rezultatul unor contracte/parteneriate încheiate direct de instituția noastră;
* Menționăm faptul că în anul 2020 nu s-a putut organiza programul de tabere cu caracter social, program destinat în egală măsură elevilor proveniți din familii cu venituri modeste și celor care beneficiază de o măsură de protecție specială – copii/tineri instituționalizați;
* De asemenea, din cauza contextului pandemic nu s-au putut organiza nici taberele destinate copiilor și tinerilor cu dizabilități, împreună cu asistenții personali ai acestora.

 Al doilea punct de pe ordinea de zi a fost prezentat de domnul Viorel Mihălcioiu Inspector Șef al Gărzii Forestiere Ploiești (materialul anexat). O situatie deosebita prezentată de dl Inspector Șef Mihalcioiu privește dinamica efectivelor de mistreţ sezon 2020-2021

**Pentru județul Prahova s-a realizat o analiză a efectivelor de mistreț, pentru care s-a luat în calcul următoarele aspecte:**

Dinamica efectivelor de mistreț recoltate în sezonul de vânătoare 2020-2021, până în luna martie 2021, luna în care a fost prezentată de către gestionarii fondurilor cinegetice lucrarea de evaluare a efectivelor , comparativ cu efectivele evaluate în anul 2020.



Conform graficelor prezentate se constată o intervenție puternică a gestionarilor fondurilor cinegetice asupra efectivelor din specia mistreț, în contextul menținerii diminuării efectivului, pentru combaterea PPA.

Rezultate deosebite se constată la AJVPS Prahova și AVPS Muflonul.

******

Măsuri de prevenire pentru pagubele provocate de exemplarele de mistreț:

- aprobarea reașezărilor cotelor de recoltă pe fondurile cinegetice unde s-a constatat fenomenul de tranzit al turmelor de mistreți

- demararea procedurilor privind aprobarea suplimentărilor cotelor de recoltă, la solicitarea gestionarilor și obținerea aprobărilor de la Ministerul Mediului, Apelor și Pădurilor. Pentru sezonul 2020-2021 la nivelul județului Prahova s-au obținut aprobări de suplimentare pentru 298 exemplare.

- participarea în comisiile de evaluare a pagubelor conform H.G. nr. 1679/2008, emiterea deciziilor de aprobare a proceselor verbale plata acestora sau transmiterea la gestionarii fondurilor cinegetice, după caz.

La finalul prezentarii domnul Prefect a menționat faptul că este ingrijorat de numărul mare de urși din județ, în ultima perioadă înmulțindu-se atacurile acestora asupra oamenilor. Domnul Inspector Șef a precizat că intr-adevar efectivul optim pentru Prahova ar fi de 214 urși, in anul 2019 au fost evaluat un efectiv de 429 urși și in 2020 un efectiv de 426, dublu față de optim.

 De asemenea, domnul Prefect a solicitat ca membrii Colegiului să prezinte problemele cu care se confruntă la nivelul instituțiilor pe care le coordonează. Domnul director DSVSA Mihai Terecoasă a precizat că efectivele de porci mistreți s-au diminuat si din cauza pestei porcine dar pe de altă parte modul de evaluare a numarului acestora se face după un ordin cu prevederi perimate , opinia domnului director fiind că este necesar să fie modificat/ abrogat acest ordin. Totodată, focarele de pestă porcină nu au fost închise din cauza faptului că trebuie să treacă 2 ani de la ultima apariție a pestei.

 În încheiere, domnul Prefect a mulțumit tuturor membrilor/ invitaților Colegiului Prefectural pentru prezență și a declarat ședința închisă.

Intocmit:consilier Daniela Lamba

|  |  |  |  |  |
| --- | --- | --- | --- | --- |
| Nr.crt | **INSTITUTIA**  | **FUNCŢIA**  | **NUME / PRENUME** | **Aprob proces verbal sedinta** **21 APRILIE 2021** |
|  | Institutia Prefectului Judetului Prahova | Prefect | Cristian IONESCU |  |
|  | Institutia Prefectului Judetului Prahova | Subprefect | Marius Felix BULEARCĂ |  |
|  | Institutia Prefectului Judetului Prahova | Subprefect | Alexandru VANE |  |
|  | Directia de Sanatate Publica Prahova | Director  | Ioana Julieta LOGHIN |  |
|  | Inspectoratul Scolar Judetean | Inspector Scolar General | Ilona Cornelia RIZEA |  |
|  | Directia Judeteana pentru Cultura, Culte si Patrimoniu National | Director  | Constantin STERE |  |
|  | Directia Judeteana de Sport si Tineret | Director  | Laurentiu NICOLESCU |  |
|  | Directia Judeteana pentru Agricultura Prahova | Director  | Mita ENACHE |  |
|  | Directia Judeteana Sanitara Veterinara si pentru Siguranta Alimentelor | Director executiv | Mihai TERECOASĂ |  |
|  | Agentia Judeteana de Protectie a Mediului | Director  | Mihaela DUȚĂ |  |
|  | Agentia Judeteana de Ocupare a Fortei de Munca | Director  | Cristina STOICHICI |  |
|  | Agentia Judeteana pentru Plăți și Inspecție Socială Prahova | Director  | Narcis TOBOC |  |
|  | Inspectoratul Teritorial pentru Calitatea Semintelor si a Materialului Saditor | Director  | Adina VOINEA |  |
|  | Inspectoratul pentru Situatii de Urgenta | Inspector Sef | Mihai DRAGAN |  |
|  | Administratia Judeteana a Finantelor Publice Prahova | Șef Administrație | Razvan George STOIAN |  |
|  | Biroul Vamal de Interior  | Șef Birou | Rareș Alexandru ENACHE |  |
|  | Casa de Asigurari de Sanatate | Presedinte Director | Cătălin Octavian MĂGULEANU |  |
|  | Agentia de Plati si Interventii pentru Agricultura | Director  | Ion DIRILICI |  |
|  | Comisariatul Judetean al Garzii Nationale de Mediu | Comisar Sef  | Ioana Luiza FERARU |  |
|  | Oficiul Judetean pentru Finanțarea Investițiilor Rurale Prahova | Director  | Iulian MIHAI  |  |
|  | Agenţia Naţională de Îmbunătăţiri Funciare, Filiala Teritoriala de Îmbunătăţiri Funciare Prahova | Director | Vasile ARDELEANU |  |
|  | Directia Silvica Prahova | Director | Mihai LUȚIA |  |
|  | Comisariatul Judetean pentru Protectia Consumatorilor | Comisar Șef | Cristian Emil GROZAVU |  |
|  | Casa Judeteana de Pensii | Director  | Gilda ZANE  |  |
|  | Inspectoratul Teritorial de Munca | Inspector Sef  | Dumitra IONESCU |  |
|  | Inspectoratul Judetean de Politie | Inspector Sef | Marian IORGA |  |
|  | Inspectoratul Judetean de Jandarmi | Inspector Sef | Dragoș BUZOIANU |  |
|  | Oficiul Judetean de Cadastru si Publicitate Imobiliara | Director | Virgiliu Daniel NANU |  |
|  | Inspectoratul de Stat in Constructii –Directia Regionala in Constructii Sud Muntenia | Inspector Sef Judetean | Calin Robert TOMA |  |
|  | Garda Forestieră Ploiești | Inspector Șef  | Viorel MIHALCIOIU |  |
|  | Directia Judeteana de Statistica | Director  | Mirela DOBRICA |  |
|  | Sectia de Gospodarire a Apelor Prahova  | Director | Marius NICOLAI |  |
|  | Sectia Drumuri Nationale | Sef Sectie | Catalin VLAD |  |
|  | Serviciul de Informații și Protecție Internă | Sef serviciu | Sebastian MATEI |  |
|  | Avocatul Poporului –Biroul Teritorial Ploiesti | Expert coordonator | Cristina Elena TACHE |  |
|  | Structura Teritoriala pentru Problemele Speciale Prahova | Seful structurii | Adrian OPREA |  |
|  | Casa Corpului Didactic Prahova | Director | Mariana CAZACU |  |